Diari Oficial de la Generalitat Valenciana


Sumari del DOGV 9143, del 04-08-2021 (2021/8313)

Extracte de la Resolució de 26 de juliol de 2021, de la vicerectora d'Ocupació i Programes Formatius per la qual es convoquen les ajudes de matrícula de l'Aula d'Emprenedoria «Per Talent Emprén» de Fundació ONCE, l'Asociación Inserta Empleo i la Universitat de València, per a cursar la segona edició del títol propi de la Universitat de València d'Expert Universitari en Startup Management.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8313


Data del document
:   26-07-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 26 de juliol de 2021, de la vicerectora d'Ocupació i Programes Formatius per la qual es convoquen les ajudes de matrícula de l'Aula d'Emprenedoria «Per Talent Emprén» de Fundació ONCE, l'Asociación Inserta Empleo i la Universitat de València, per a cursar la segona edició del títol propi de la Universitat de València d'Expert Universitari en Startup Management. [2021/8313]  
BDNS (identif.): 577526.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Es poden presentar a aquesta convocatòria persones amb discapacitat (segons s'estableix en el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, publicat pel Ministeri de Sanitat, Serveis Socials i Igualtat) la situació de les quals siga:  
- Graduats o professionals que desitgen fer un salt en la seua carrera professional a través de la més avançada gestió de startups.  
- Estudiantat universitari al qual li quede menys d'un 10 % per a obtindre el seu títol de grau.  
- De manera excepcional, podran accedir professionals sense titulació amb experiència demostrable d'almenys tres anys en el món empresarial.  
  
Segon. Objecte  
La Universitat de València, la Fundació ONCE i l'Asociación Inserta Empleo han subscrit un conveni de col·laboració per a la creació de l'Aula d'Emprenedoria «Per Talent Emprén» amb la finalitat de fomentar iniciatives d'emprenedoria entre el col·lectiu de persones amb discapacitat de l'àmbit universitari de la Universitat de València. Entre les actuacions previstes hi ha la convocatòria de cinc ajudes per a l'estudiantat amb discapacitat que realitze els estudis dirigits a l'obtenció del títol propi de la Universitat de València d'Expert Universitari en Startup Management, 2a edició, del curs 2021-2022.  
  
La finalitat d'aquestes beques és oferir un programa avantguardista de suport a persones emprenedores i projectes empresarials, en què s'impulsen les idees de negoci a través de les últimes tendències de gestió empresarial aplicades a les empreses emergents proporcionant les eines i competències més actuals per a crear, llançar o impulsar la seua pròpia startup al mercat amb èxit. En finalitzar el programa, el projecte final que realitzen serà la versió potenciada del projecte inicial amb el qual van accedir a la formació.  
  
Tercer. Bases reguladores  
https://links.uv.es/uvempren/beques  
  
Quart. Quantia  
Les ajudes es financen a càrrec del capítol set del pressupost de la Universitat de València per al 2021, codi orgànic 1670062642 i específica 10099651, per un import de 5.000 euros, prèvia aportació econòmica que realitza Fundació ONCE per al finançament específic d'aquesta activitat, en virtut del conveni específic de col·laboració entre la Universitat de València, Fundació ONCE i l'Asociación Inserta Empleo, pel qual es crea l'Aula d'Emprenedoria «Per Talent Emprén».  
  
S'estableixen 5 ajudes de 1.000 euros cadascuna per al pagament de la matrícula del curs 2021-2022 en els estudis de la 2a edició del títol propi de la Universitat de València d'Expert Universitari en Startup Management.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 22 de setembre de 2021.  
  
València, 26 de juliol de 2021.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.